Ontvanger

Ontvanger ta un término di origen hulandes ku ta nifiká literalmente risibidó. Den kontektu di impuesto, un ontvanger ta un órgano gubernamental enkargá ku e kobransa i maneho di impuestonan públiko na Aruba, Kòrsou i Sint Maarten i ku ta kai bou di e Servisio di Impuesto di nan respektivo hurisdikshon.

Den Karibe Hulandes, e reglamentunan di kobransa ta reglá pa lei separadamente segun hurisdikshon: Aruba, Kòrsou, Sint Maarten i Hulanda Karibense. E órgano di Ontvanger, ku ta data for di aña 1953 bou di konstelashon di Antias Hulandes, tin komo meta pa kobra plaka di belasting i pa tene un atministrashon kontabel. 

E tareanan prinsipal di e servisio di gobièrnu aki ta:
Kobra belasting
Atministrashon di e plaka di belasting
Stipulá i vigilá e likides di e pais 

Ontvanger di kada hurisdikshon konosé 3 proseso prinsipal, kualnan ta:
Proseso di kobransa
Proseso di kontabilidat
Proseso di apoyo

Komo normanan pa e maneho di kobransa di impuesto ta konta:
Tur impuesto mester keda kobrá
Supuesto pèrdida riba un demanda mester wòrdu prevení
Mester kobra impuesto den e periodo stipulá pa lei

 Historia 
Ku e restrukturashon di Kolonia Kòrsou despues di Guera Mundial II, e islanan di Antias Hulandes a introdusí ordenansanan di kobransa tantu na nivel nashonal komo na nivel insular. Pa kobra a kreá na 1953 dos organo di ontvanger pa distinguí entre kobransanan na nivel nashonal asigná na e landsontvanger i kobransanan na nivel di teritorio insular asigná na e eilandsontvanger. Na Aruba i Kòrsou tabatin ofisinanan separá pa e dos organo aki, mientras na Boneiru i Islariba, e landsontvanger tabata fungi tambe komo eilandsontvanger. 

Landsontvanger
E ofisina di Landsontvanger riba kada un di e seis islanan di Antia Hulandes tabata sirbi komo e kahera di e pais.Landsontvanger, Encyclopedie van Curaçao E tabata ehekutá òrdu pa pago i tabata enkargá ku e kobramentu di e fondonan ku e pais mester risibí. E tabata kobra invoerrechten, accijns, invoerrechten spesial, impuesto di benta riba serbes, herensia, seyo i invoerrechten di registrashon, etc. Kobransa i resibo tabata tuma lugá parsialmente outónomo i parsialmente riba òrdu di minister di finansa, e atministradó di finansa of otro instansia. E kobramentu di e primanan pa seguro di malesa obligatorio i seguro di aksidente tabata wòrdu hasí dor di e landsontvanger a base di aanslagnan trahá dor di Banko di Seguro Sosial (SVB). Na Boneiru, Sint Maarten, Saba i Sint Eustatius e landsontvanger tabata tambe eilandsontvanger. E landsontvanger na Kòrsou i Aruba tabata kai bou di supervision di e servisio Nationaal Accountants Dienst.

Eilandsontvanger
E ontvanger insular tabata e kahera di un teritorio insular. E aanslagnan impone na nivel nashonal (Inspekshon di Impuesto) riba impuesto riba entrada, impuesto riba ganashi, impuesto riba tereno i impuesto riba uso ta wòrdu kobrá dor di e ontvanger insular. E eilandsontvanger tabata kobra impuesto riba entrada, salario, ganashi, tereno i uso, di kua e evaluashon ta wòrdu asigná na e Inspektor di Impuesto (Tereno), i tambe impuestonan puramente insular manera impuesto di vehíkulo di motor, pre-skol, tarifa di derechonan, terenonan di hür, etc. E ontvangernan aki tambe tabata wòrdu enkargá ku e kobransa di e primanan di Aseguro General di Biehes (AOV) i Aseguro di Biuda i Huerfano (A.A.W.) ku ta wòrdu kobra pa of na nòmber di Inspekshon di Impuesto. 

Na Boneiru, Saba i Sint Eustatius, e eilandsontvanger ta generalmente e mesun persona ku e landsontvanger. Riba e islanan Boneiru, Saba i St. Eustatius tabata kombiná e funshon di ontvanger nashonal-insular tambe ku esun di hefe di pòstkantoor. E ontvangernan insular na Kòrsou i Aruba ta wòrdu kontrolá pa e servisio di kontabilidat insular konserni i Algemene Rekenkamer di Antias Hulandes. Na Boneiru i Islariba, e kòntròl tabata den man di gezaghebber i Algemene Rekenkamer.Eilandsontvanger, Encyclopedia van Curaçao

Link eksterno
 Servisio di Impuesto di Kòrsou
 Departamento di Impuesto di Aruba
 Belastingdienst Caribisch Nederland, (eilandsontvanger Bonaire)

Kategoria:organonan Gubernamental